Ursula (santez)

Santez Ursula, pe Ursula Colonia, pe Ursula Köln, zo ur santez vrezhon, hervez ar vojenn, daoust d'hec'h anv latin, hag a dalv kement hag arzhezig, a zo lidet d'an 21 a viz Here. Stag eo hec'h anv eus mojenn an unnek mil gwerc'hez. 

 Yezhoù all 
 Sainte Ursule, e galleg
 Sant'Orsola en italianeg

 Ar vojenn 
Priñsez e oa, merc'h da Donaut, roue Dumnonia (Dyfnaint). Mont a reas da Vreizh da glask danvez he fried Konan Meriadeg, gant 11 000 gwerc'hez, he mitizhien. Ur mell korventenn a c'hoarvezas ha treizhañ a reas en un ober un devezh. Pan erruas war aod Galia e tivizas mont da berc'herinañ e-lec'h mont da zimeziñ, hag he mitizhien d'he heul. Mont a reas da Roma, gant he c'hoskor. Eno e reas d'ar pab Cyriacus (dianav evel pab), ha da Sulpicius, eskob Ravenna, dont d'he heul. Eus Roma ez ejont da g-Köln, da Alamagn, a oa etre daouarn an Huned. Dibennet e voe ar mitizhien ha merzheriet Ursula, a voe lazhet a saezhadoù gant Attila. Kement-se a vije bet c'hoarvezet e 383.

 Buhez 
Ur buhezskrid latin a voe savet er Grennamzer, hag a voe troet e kembraeg er XVvet kantved gant ar barzh Huw Pennant eus Sir y Fflint, breur Thomas Pennant, abad Dinas Basing. Emañ ar skrid en dornskrid Llansteffan 34.

 Lec'hioù 
 Iliz-veur Santez Ursula, e Köln en Alamagn.
 En Iliz Llangwyryfon e Sir Ceredigion, e Kembre, eo enoret ar gwerc'hezed. 
 An Inizi Gwerc'h zo bet anvet gant Kristof Kolomb abalamour da Ursula hag he gwerc'hezed.

 Arz 
Poltredet eo bet gant un toullad arzourien brudet: Memmling, Holbein, Rubens.

 Levrlennadur 
 Oskar Schade: Die Sage von der Heiligen Ursula und den elftausend Jungfrauen: Ein Beitrag zur Sagenforschung. 3. Auflage. Rümpler, Hannover 1854 (Digitalisat)
http://br.wikisource.org/wiki/Buhez_ar_Sent/1913/Ursula

 Pennadoù kar 
 Iliz Santez Ursula
 Santa Ursula

 Liammoù diavaez 

Rummad:Sentezed brezhon